Talvisodan pommitukset Seinäjoella

Seinäjoen pommitus talvisodassa oli Neuvostoliiton ilmavoimien 3. helmikuuta 1940 noin kello 13:40 tekemä ainoa ilmapommitus Seinäjoelle, jolloin kolmetoista asukasta sai surmansa ja neljätoista haavoittui. Pommitus tehtiin 27 Iljušin DB-3 -pommikoneella.

Pommin osuessa Rajakadulla olevaan sirpalesuojaan sai välittömästi surmansa kymmenen ihmistä. Lisäksi haavoittuneista kolme menehtyi sairaalassa. Pommit osuivat myös Seinäjoen juna-aseman kolmannen luokan odotustilaan, vanhaan Marttilan kouluun, nykyiseen taidekoulu Oivaan, Ruukintien varrella olevaan viljavarastoon ja vanhalle kauppatorille. Loput pommit osuivat keskustan ulkopuolelle joen toisella puolella olleille pelloille.

Lähteet
Talvisota Ilkan sivuilla 1939-1940 sivut 118-119

Seinäjoella
Seinäjoen historia
1940